Document ID: 32003L0014

Id-Direttiva tal-Kummissjoni 2003/14/KE
tal-10 ta' Frar 2003
li temenda d-Direttiva 91/321/KEE dwar il-formulae tat-trabi u l-formulae tal-prosegwiment
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat il-Direttiva 89/398/KEE tal-Parlament Ewropew u tal-Kunsill tat-3 ta' Mejju 1989, dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-oġġetti ta' l-ikel maħsuba għal użu ta' nutrizzjoni partikolari [1], kif l-aħħar emendata bid-Diretiva 1999/41/KE tal-Parlament Ewropew u tal-Kunsill [2], u b'mod partikolari l-Artikolu 4(1) tagħha,
Wara li kkunsidrat l-opinjoni tal-Kumitat Xjentifiku ta' l-Ikel,
Billi:
(1) L-Artikolu 6 tad-Direttiva tal-Kummissjoni 91/321/KEE [3], kif l-aħħar emendata bid-Direttiva 1999/50/KE [4], jistabbilixxi illi l-formulae għat-trabi u l-formulae tal-prosegwiment ma għandu jkun fihom l-ebda sustanza f'ebda kwantità hekk li jipperikolaw is-saħħa tat-trabi u tat-tfal iż-żgħar.
(2) Fuq il-bażi ta' l-opinjonijiet mogħtija mill-Kumitat Xjewntifiku ta' l-Ikel fid-19 ta' Settembru 1997 u fl-4 ta' Ġunju 1998, id-Direttiva 91/321/KEE stabbiliet livell massimu ġenerali ta' fdal ta' 0,01 mg/kg għal kull pestiċida individwali fil-formulae għat-trabi u l-formulae tal-prosegwiment.
(3) Fil-każ ta' numru żgħir ta' pestiċidi jew metaboliti tal-pestiċidi saħansitra l-livell massima tal-fdal ta' 0,01 mg/kg, taħt l-agħar kondizzjonijiet tat-teħid, jippermetti lit-trabi u lit-tfal iż-żgħar li jaqbżu t-teħid aċettabbli ta' kuljum. Dan huwa l-każ għall-pestiċidi jew il-metaboliti tal-pestiċidi b'teħid ta' kuljum aċċettabbli ta' inqas minn 0,0005 mg/kg tal-piż tal-ġisem.
(4) Id-Direttiva 91/321/KEE tistabbilixxi l-prinċipju tal-projbizzjoni ta' l-użu ta' dawn il-pestiċidi fil-produzzjoni tal-prodotti agrikoli maħsuba għall-formulae għat-trabi u l-formulae tal-prosegwiment. Il-pestiċidi fil-kwistjoni għandhom jiġu elenkati fl-Anness IX mad-Direttiva 91/321/KEE. Madankollu, din il-projbizzjoni mhux neċessarjament tiggarantixxi illi l-prodoti jkunu ħielsa mill-pestiċidi, ġaladarba wħud mill-pestiċidi jniġġżu l-ambjent u l-fdalijiet tagħhom jistgħu jinstabu fil-prodotti interessati.
(5) Is-saħħa tat-trabi u tat-tfal iż-żgħar tista' tiġi protetta aħjar billi jiġu applikati l-ħtiġiet addizzjonali li jistgħu jiġu infurzati minn analiżi jkun xi jkun l-oriġini tal-prodott.
(6) Il-biċċa l-kbira tal-pestiċidi li jkollhom il-valuri tat-teħid ta' kujum aċċettabbli iktar baxx minn 0,0005 mg/kg tal-piż tal-ġisem huma diġà pprojbiti fil-Komunità jew iridu jiġu pprojbiti sa Lulju 2003. Il-pestriċidi pprojbiti ma għandhomx jiġu mikxufa fil-formulae għat-trabi u l-formulae tal-prosegwiment mill-metodi analitiċi ta' l-iktar stat avvanzat. Madankollu, uħud mill-pestiċidi jiddegradaw bil-mod u jissoktaw iniġġżu l-ambjent. Jistgħu jkunu preżenti fil-formulae għat-trabi u l-formulae tal-prosegwiment saħansitra jekk ma jkunux intużaw. Għall-għanijiet tal-kontroll, irid jiġi segwit avviċinament armonizzat.
(7) Sakemm jittieħdu d-deċiżjonijiet tal-Kummissjoni dwar jekk jissodisfawx il-ħtiġiet tas-sigurtà ta' l-Artikolu 5 tad-Direttiva tal-Kunsill 91414/KEE tal-15 ta' Lulju 1991 li tirrigwarda t-tqegħid fis-suq tal-prodotti għall-protezzjoni tal-pjanti [5], kif l-aħħar emendata bid-Direttiva tal-Kummissjoni 2003/5/KE [6], l-użu ssoktat tal-pestiċidi awtorizzati għandu jiġi permess sakemm il-fdalijiet tagħhom jikkonformaw mal-livelli massimi tal-fdalijiet stabbiliti fid-Direttiva preżenti. Dawn ta' l-aħħar għandhom jiġu ffissati il-livelli li jiżguraw illi l-valuri tat-teħid tagħhom ta' kuljum ma jkunux inqabżu mit-trabi u t-tfal iż-żgħar taħt l-agħar kondizzjonijiet tat-teħid.
(8) Id-Direttiva 91/321/KEE għandha tiġi emendata kif jixraq.
(9) Il-miżuri pprovvduti f'din id-Direttiva huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
Id-Direttiva 91/321/KEE hija emendata kif ġej:
1. L-Artikolu 6 huwa emendat kif ġej:
- Il-paragrafu 1 jiġi mibdul b'dan li ġej:
"1. Il-formulae għat-trabi u l-formulae tal-prosegwiment ma għandu jkun fihom l-ebda sustanza fil-kwantita li tipperikola s-saħħa tat-trabi u tat-tfal iż-żgħar. Il-liveli massimi meħtieġa għandhom jiġu stabbiliti mingħajr dewmien."
- Il-paragrafu 3 jiġi mibdul b'dan li ġej:
"3. (a) Dawk il-pestiċidi elenkati fl-Anness IX ma għandhomx jintużaw fil-prodotti agrikoli maħsuba għall-produzzjoni tal-formulae għat-trabi u l-formulae tal-prosegwiment. Madankolli, bil-għan tal-kontroll:
(i) il-pestiċidi elenkati fit-Tabella 1 ta' l-Anness IX huma meqjusa li ma kenux intużati jekk il-fdalijiet tagħhom ma jaqbżux il-livell ta 0,003 mg/kg. Dan il-livell li huwa kkunsidrat il-limitu tal-kwantifikazzjoni tal-metodi analitiċi għandu jinżamm taħt rivista regolari fid-dawl tal-progress tekniku;
(i) il-pestiċidi elenkati fit-Tabella 2 ta' l-Anness IX huma meqjusa li ma kenux intużati jekk il-fdalijiet tagħhom ma jaqbżux il-livell ta 0,003 mg/kg. Dan il-livell li huwa kkunsidrat il-limitu tal-kwantifikazzjoni tal-metodi analitiċi għandu jinżamm taħt rivista regolari fid-dawl tal-progress tekniku;
(b) Bħala deroga mill-paragrafu 2, għall-pesriċidi elenkati fl-Anness X, għandhom japplikaw il-livelli massimi tal-fdal speċifikati fih.
Għall-pestiċidi elenkati fl-Anness X, meta ittieħed deċiżjoni li tirrigwarda in-nuqqas ta' l-inklużjoni ta' sustanza attiva fl-Anness I mad-Direttiva 91/414/KEE, għandhom jiġu emendati l-Anness IX u l-Anness X ma' din id-Direttiva kif jixraq.
(ċ) Il-livelli massimi riferiti fis-subparagrafi (a) u (b) għandhom japplikaw għall-prodotti kif proposti lesti għall-konsum jew ikkostitwiti mill-ġdid skond l-istruzzjonijiet tal-fabbrikanti."
2. L-Anness IX jiġi mibdul bl-Anness I ma' din id-Direttiva.
3. Jiżdied l-Anness II ma' din id-Direttuva bħala l-Anness X.
Artikolu 2
1. L-Istati Membri għandhom jawtorizzaw il-kummerċ fil-prodotti li jikkonformaw ma' l-Artikolu 6(3) tad-Direttiva 91/321/KEE l-iktar tard sas-6 ta' Marzu 2004.
2. L-Istati Membri għandhom jipprojbixxu l-kummerċ fil-prodotti li ma jikkonformawx ma' l-Artikolu 6(3) tad-Direttiva 91/321/KEE sas-6 ta' Marzu 2005.
Artikolu 3
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva l-iktar tard sas-6 ta' Marzu 2004. Għandhom jgħarrfu lill-Kummissjoni b'dan minnufih.
Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.
Artikolu 4
Din id-Direttuva għandha tidħol fis-seħħ fil-20 jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmula fi Brussel, fl-10 ta' Frar 2003.

Labels: 0
17